|  |
| --- |
| **Stredná zdravotnícka škola Dolný Kubín** |
| Ošetrovateľský štandard | **MALÝ CHIRURGICKÝ VÝKON (SUTÚRA)** |

|  |  |
| --- | --- |
| Charakteristika štandardu: | výukový štandard výkonu |
| Cieľ: | pripraviť sterilný stolík na vybrané malé chirurgické výkony a asistovať pri malom chirurgickom výkone – sutúre (šití rany) |
| Skupina starostlivosti: | Pacienti s indikáciou – malý chirurgický výkon (sutúra) |

**Kritéria štruktúry**

|  |  |  |
| --- | --- | --- |
| Š1 | Pracovníci: |  žiak – praktická sestra |
| Š2 | Prostredie: | odborná učebňa, chirurgická ambulancia, malá operačná sála |
| Š3 | Pomôcky: | inštrumentačný stolík, sterilné tampónové kliešte v tulci, sterilná gumená podložka, sterilná rúška, 1 pár sterilných rukavíc, sterilná rúška (na prekrytie sterilného stolíka s inštrumentáriom) a perforovaná rúška, peán a tampóny na dezinfekciu operačného poľa, lokálne anestetikum (1% alebo 2 % Mesocain), perforačná ihla na nasatie anestetika, injekčná ihla a striekačka na lokálnu anestéziu, tampóny, krytia, obväzový materiál, hypoalergénna fixačná náplasť, antiseptický roztok, inštrumentárium na sutúru (chirurgická pinzeta, nožnice, 2 peány, ihlovec, kožné ihly, šijací materiál) |
| Š4 | Dokumentácia: | zdravotná dokumentácia |

**Kritéria procesu**

|  |  |
| --- | --- |
| P1 | Žiak /PS má oblečený pracovný odev (nohavice, košeľa alebo plátenné šaty) obutú zdravotnú obuv s bielymi ponožkami. Vlasy si chráni operačnou čiapkou, ústa a nos tvárovou maskou. Na rukách nesmie mať hodinky, šperky, náramky a z preventívnych dôvodov nesmie mať nalakované nechty. |
| P2 | Žiak/PS pripraví pacienta:* zabezpečí fyzickú prípravu (toaletu, podľa potreby oholenie operačného poľa, vhodnú polohu, zabráni priamemu pohľadu na ranu, intimitu),
* zabezpečí psychickú prípravu v spolupráci s lekárom (vysvetlí dôvod, postup malého chirurgického výkonu),
* overí si prítomnosť alergie najmä na lokálne anestetikum.
 |
| P3 | Žiak /PS si pred a po výkone umyje ruky, natiahne si rukavice. |
| P4 | Žiak /PS pripraví pomôcky:* pripraví sterilný inštrumentačný stolík,
* pripraví pomôcky na dezinfekciu operačného poľa,
* pripraví pomôcky na aplikáciu lokálneho anestetika,
* pripraví inštrumentárium na sutúru (sito alebo šijací balíček).
 |
| P5 | Žiak/PS asistuje lekárovi počas výkonu:* pri asistencii dodržiava zásady sterility,
* počas asistencie sa nesmie dotýkať inštrumentačného stolíka,
* nástroje môže podávať tampónovými kliešťami alebo rukou.
 |
| P6 | Žiak /PS udržiava s pacientom zrakový a slovný kontakt na minimalizovanie nepríjemných pocitov.  |
| P7 | Žiak/PS manažuje činnosti tak, aby výkon prebiehal bez prerušenia, pomôcky boli k dispozícii a dosiahla sa optimálna spolupráca pacienta. |
| P8 | Žiak/PS počas výkonu sleduje pacientov zdravotný stav i stav rany. |
| P9 | Žiak/PS informuje pacienta o postupoch starostlivosti o ranu v ďalšom období. |
| P10 | Žiak /PS po skončení výkonu vloží použitý jednorazový materiál do odpadovej nádoby. |
| P11 | Žiak /PS mechanicky očistí inštrumenty, dezinfikuje ich a pripraví na sterilizáciu. |
| P12 | Žiak/PS doplní chýbajúce pomôcky. |
| P13 | Žiak /PS zdokumentuje údaje o asistencii pri malom chirurgickom výkone do dokumentácie pacienta. |

**Kritéria výsledku**

|  |  |
| --- | --- |
| V1 | Pacient je poučený o význame a postupe malého chirurgického výkonu. |
| V2 | Pacient má správne ošetrenú ranu |
| V3 | Pacient má v dokumentácii zaznamenané údaje o malom chirurgickom výkone. |